tvr

Ce buget a avut TVR? Ce cheltuieli? Ce venituri din publicitate?

Publicitate

Postul public, care din 2017 trăiește pe baza banilor de la stat, a avut „pe mână” un buget de puțin peste 400 de milioane de lei (86,6 milioane de euro).

Despre bugetul TVR:

Finanțarea de la bugetul de stat la începutul lui 2018 a fost de 440 de milioane de lei (aproape o sută de milioane de euro). La rectificarea bugetară, Guvernul a tăiat 41,7 milioane de lei. Prin urmare, TVR a rămas cu un buget de 403 milioane de lei.

A atras venituri din taxă care se ridică la 2,4 milioane de lei

Veniturile din publicitate au fost în creștere: 32,5 milioane de lei, cu 79% mai mari decât în 2017.

La final de 2018, TVR a avut cheltuieli totale de 437,8 milioane de lei. Din care cheltuielile cu personalul au fost de 176,2 milioane de lei (40% din totalul cheltuielilor TVR). Sume plătite către 183 de salariați în urma unor executări silite: 8.456.420 de lei Cheltuielile cu colaboratorii au fost de opt milioane de lei, cu 44% mai mari decât în 2017 Cheltuieli privind prestații externe în valoare de 192,3 milioane de lei, pentru servicii precum: SNR, licențe interne și externe de sport (59,8 milioane de lei), cheltuieli satelit (12 milioane de lei), cheltuieli cu deplasările (4,3 milioane de lei), cheltuieli cu finanțarea în Republica Moldova (8,5 milioane de lei), abonamentele la agenții de știri (3,9 milioane de lei), cheltuieli licențe interne („Provocarea Starurilor”, „Femei de 10, bărbaţi de 10”; Sitcom TVR2 „Primăverii”,

„Câştigă România”, „Vedeta Populară“, „Primăvara simfonic”, „Toamna simfonic” - 4,8 milioane de lei, adică peste un milion de euro)



TVR, pe un (mic) profit

Postul public este pe profit, spune raportul. Documentul punctează că instituția bugetară funcționează "în baza legii societăților comerciale".

Din document:

La finele anului 2018, Societatea Română de Televiziune a înregistrat venituri totale în sumă de 442.632.786 lei şi cheltuieli totale în sumă de 438.785.158 lei, rezultând un profit contabil brut în valoare de 3.847.628 lei.

SRTv funcţionează în baza Legii 31/1990 privind societăţile comerciale, precum și a Legii nr. 227/2015 privind Codul Fiscal actualizat; astfel s-a

calculat impozit pe profit în valoare de 1.851.132 lei, rezultând un profit net în valoare de 1.964.496 lei.

Citește și:

Iulia Bunea

iulia.buneapaginademedia.ro